kurumikz/Cleaned-Kazakh-Wikipedia huggingface dataset:
Оскар Адольфович Хавкин

Оскар Адольфович Хавкин ─ орыс жазушысы, ақын. 1912 жылы 15 маусымда Стокгольмде дүниеге келген. 1934 жылы Я.М. Свердлов атындағы Бүкілодақтық коммунисттік университетін, 1936 жылы В.И. Ленин атындағы Мәскеу мемлекеттік педагогикалық институтын бітірген. 1949 жылдан бастап КСРО Жазушылар Одағының мүшесі. Медальдармен марапатталған. Шығармалары * «Дочь народа» * «Пелагеин муж» * «Время скажет» * «Нилка» * «У каменного моста» * «Бурундук» * «Деды и внуки» * «Месяц диких коз» * «Пятая маска» * «Дело Бутиных» Дереккөздер
Иван Михайлович Шевцов

Иван Михайлович Шевцов – кеңес және Ресей жазушысы. 1920 жылы 9 қыркүйекте Беларусьда дүниеге келген. Журналист болып жұмыс істеген. Ұлы отан соғысына қатысқан. Соғыстан кейін Болгариядағы «Известия» газетінде тілші болып қызмет атқарған. 50-ші жылдардан бастап шығармашылықпен айналысып, романдары жариялана бастайды. Шығармалары * «Тля» * «Свет не без добрых людей» * «Во имя отца и сына» * «Семя грядущего» * «Бородинское поле» * «Остров дьявола» * «Грабеж» * «Лесные дали» * «Голубой брилиaнт» Дереккөздер
Владимир Николаевич Шинкарёв

Владимир Николаевич Шинкарёв ─ «Митьки» тобының атақты суретшісі, жазушы. 1954 жылы 4 наурызда Ленинградта дүниеге келген. 1977 жылы Ленинград Мемлекеттік унивеситетінің геология факультетін бітіреді. «Митьки» тобының және «Митькилибрис» баспасының негізін салушылардың бірі. 1978-1980 жылдары «Максим и Федор» романын жазып шығады. 1991 жылдан бастап Халықаралық суретшілер Федирациясының мүшесі. 1994 жылдан бастап Ресей Суретшілер Одағының мүшесі. 2008 жылы Иосиф Бродский атындағы сыйлықты иеленеді. Дереккөздер
Олег Анатольевич Шишкин

Олег Анатольевич Шишкин – жазушы, драматург, сценарист, тележүргізуші. 1963 жылы 10 қыркүйекте Мәскеуде дүниеге келген. Ресей жазушылар Одағының мүшесі. Б. Щукин атындағы Театр институтында оқыған. 1984 жылы оқуды аяқтағаннан кейін «Мосфильм» киностудиясында жұмыс істейді. 1989 жылы «Шесть рассказов об исчезновении и смертях» кітабы жарық көреді. «Чарльз Дарвин», «Дом русской классики», «Красный Франкенштейн» деректі фильмдері сценариінің авторы. 2000 жылы «Валентин Распутин», 2003 жылы «Красный Франкенштейн», 2005 жылы «Сумерки магов. Георгий Гурджиев и другие» кітаптары мен 2009 жылы «Ведьменыш» романы жарық көреді. Олег Шишкин «Культура» арнасының тележүргізушісі. Дереккөздер
Николай Григорьевич Шкляр

Николай Григорьевич Шкляр ─ орыс, кеңес балалар жазушысы, драматург. 1878 жылы Могилёвта дүниеге келген. Мәскеу Университетінің заң факультетін бітірген. Мәскеуде «Среда» әдебиет қоғамына белсене араласады. 1934 жылы Кеңес Жазушыларының бірінші съезіне қатысады. Н. Шклярдың «Свет» повесі КСРО әдебиетінде тыйым салынған шығармалардың тізімінде болады. Шығармалары * «Неведомое царство», * «Над жизнью», * «У царевны Динь», * «Сказка о прекрасном короле Альберте», * «У истоков сердца», * «Соловей». Дереккөздер
Sur

«Sur» (, тура мағынасы Оңтүстік) – халықаралық әдеби журнал. Виктория Окампоның қолдауымен Буэнос-Айрес қаласында негізі қаланды. Журнал алпыс жылдам астам уақыт бойы шығып тұрса да, оның небәрі 372 саны ғана жарық көрген. (1931-1992). Сол кезеңде Хосе Ортега-и-Гассет журнал басшыларына өз ақыл-кеңесін айтып, оның жарық көруіне атсалысып, қолдау көрсетіп тұрды. Басылымға түрлі кезеңдерде әртүрлі адамдар басшылық етті. Мысалы, Хорхе Луис Борхес, Эрнесто Сабато, Хосе Бьянко, Гильермо де Торре және т.б Журналдың негізгі ұстанымы–антинацистиялық, антифашистік, антифранкистік және антиперонистік бағытта болды. Дереккөздер
Cristianismo y Revolución

«Cristianismo y Revolución» – солшыл бағыттағы діни-саяси журнал. Қыркүйек айының 1966-1971 жылдар аралығында Буэнос-Айрес қаласында жарық көріп тұрған. Негізін қалағандар: Хуан Гарсиа Элорриомен оның әйелі Касьяна Аумада. Редакция хатшысы: Хорхе Луис Бернетти, онымен бірлесе жұмыс атқарғандар – Эдуардо Галеано, Джон Уильям Кук, Мигель Гринберг, Раймундо Онгаро, Пепе Эльяшев, Рубен Дри, Эмилио Хауреги, Мигель Рамондетти мен Нунсио Аверса.
Актуальная Политика

«Актуальная Политика» – Армениядағы айына екі рет армян, орыс, ағылшын тілдерінде жарық көретін «еркін саяси ойлар» журналы. 2006 жылдың желтоқсан айынан бері шыға бастады. Журналда сараптамалық мақалалармен қатар, Арменияның өзекті мәселелері (ішкі саясат пен экономика), халықаралық қатынастар, аймақтық және әлемдік саясат жайында ақпараттар жарияланып тұрды. Журналдағы айдарлар * «Живая мысль» * «Интеллектуальное воздействие» * « Профессиональный анализ» * «Разномыслие» Баспагер: «АП редакция кеңесі». Дереккөздер
Спюрк

«Спюрк» (Spurk, Диаспора) – шетелде жарық көретін, армян тіліндегі ықпалды қоғамдық-саяси мерзімді басылым. 1958 жылдан бері Бейрутта шығып келеді. Редакторлары: Симон Симонян (1958-1975), Геворк Ачемян (1978-1989) және т.б. 1978 жылға дейін газет ретінде, 1990 жылдан бастап Армян халықтық қозғалысының журналы ретінде жарық көріп келеді. Журналда жарияланатын материалдардың басым бөлігі Батыс Арменияның азаттық күресіне, Асаланың тарихи мен идеологиясына, Карабах армяндарының өміріне, Ливандағы Арменияның әдеби және қоғамдық мәселелеріне арналды. Дереккөздер
Нёман

«Нёман» — Белорус жазушылар одағының айына бір рет жарық көретін көркем-әдеби, қоғамдық-саяси журналы. «Літаратура і мастацтва» («Әдебиет және қоғам»). Минскі қаласында басылады. 1960 жылдары альманах (атауы – «Отчизна», алғашқы саны 1945 жылы жарық көреді, «Советская Отчизна» -1947 жылдан) ретінде айына екі рет шығып тұрған. Кеңес үкіметі кезеңінде таралым саны 100 000 данаға жеткен. Бас редакторлары жазушылар: Иван Шамякин (1952-53), Михась Калачинский (1953-54), Пимен Панченко (1954-58), Евген Василенок (1958-66), Андрей Макаёнок (1966-77), Анатоль Кудравец (1978-97), Алесь Жук (1997-2002), Нина Чайка (2002-2009) болған. Қазіргі таңда ақын Алесь Бадак басшылық етеді. Дереккөздер Сыртқы сілтемелер * [http://www.neman.lim.by/ Ресми сайты]
Парус (журнал)

«Парус» (1988 жылғы дейін «Жұмыс ауысымы») – әлемге танымал шетел авторлары мен енді танылып келе жатқан кеңес авторларының көркем шығармаларын жариялайтын кеңестік, бүкілодақтық жастар журналы. Таралым саны 1 миллион данаға дейін жеткен. Журнал аудиториясы – жастар (нақтырақ айтқанда техникумда оқитын және бірінші курс студенттері). Минскіде (Беларусь) шығарылып, бүкілодақтық «Союзпечать» желісі арқылы басқа жерлерге таралған. * [http://journal-club.ru/?q=image/tid/867 «Парус» бас cайте "Кәрі журналдар"]
Фізіка: праблемы выхавання

«Фізіка: праблемы выхавання» – ғылыми-әдістемелік белорус журналы. 1995 жылдан бастап орыс және белорус тілдерінде жарық көріп келеді. Негізін салушы және баспагер: Белоруссия Республикасының Білім министрлігі, «Адукацыя і выхаванне «баспасы», журнал авторлары танымал белорус және шетел физиктері, педагогтар, Білім министрлігінің қызметкерлері, колледж бен жоғарғы оқу орнының оқытушылары мен мектеп, лицей, гимназия мұғалімдері. Дереккөздер
Фантакрим-мега

«Фантакрим-МЕГА» – өз кезеңінде кең танымал болған, орыс тілінде алғаш жарық көрген ғылыми-фантастикалық журнал. Минскідегі «Эридан» баспа үйінде басылып шығарылды. Журналда Сергей Лукьяненко мен Виктор Пелевин сынды авторлардың кейбір шығармалары жарияланып тұрды. Алғашқы саны 1990 жылы, соңғы саны 1998 жылы жарық көрді. Дереккөздер
Юрист (журнал)

«Юрист» — Белорус заңгерлерінің өндірістік-шаруашылық туралы құқықтық мерзімді басылымы. 2001 жылы негізі қаланған. Директоры — Елена Аскольдовна Фадеева. Ұжым құрамы 15 адам. «Юрист» журналы Беларусьда заңгерлерге арналған басылымдардың арасында көшбасында тұр. А4 пішінді, көлемі: 96 бет. Таралымы: 4000 дана. Дереккөздер Сыртқы сілтемелер * [http://jurist.by Ресми сайты]
Иллюстрированная наука

«Иллюстрированная наука» ({{lang-en|Science Illustrated) – Бонниерде аптасына үш рет жарық көретін ғылыми -танымдық журнал. Ол Дания (Illustreret Videnskab), Норвегия (Illustrert Vitenskap), Швеция (Illustrerad Vetenskap), Финляндия (Tieteen Kuvalehti), Бельгия, Грекия, Исландия (Lifandi Vísindi), Нидерландия (Wetenschap в Beeld), Латвия (Ilustrētā Zinātne), Литва (Iliustruotasis mokslas), Ресей (Иллюстрированная Наука), АҚШ (Science Illustrated), Аустралия, Германия, Словения және Жаңа Зеландияда жарық көреді. Мақала авторларының қатарында ғалымдар (астрономдар, физиктер, дәрігерлер, геологтар, биологтар, антропологтар, археологтар және т.б. мен ғылыми журналистика өкілдері бар. Алғаш рет 1984 жылы жарық көрген басылым 2009 жылы Аустралияда, 2010 жылдың қыркүйек айынан бастап Ресейде шыға бастады. Дереккөздер
Факел

«Факел» – болгар оқырмандарын ресей әдебиетінің құнды және жарық туындыларымен таныстыратын, үш айда бір рет Болгарияда жарық көретін болгар әдеби журналы. Бас редакторы – Георги Борисов. Негізін Болгар жазушылары мен аудармашылар одағының мүшелері қалаған. Алғашқы саны 1981 жылы шықты. Дереккөздер
Филателен преглед

«Филателен преглед» (болгар тілінен ауд. «Филателистическое обозрение») – Болгар филателистерінің қолдауымен жылына 12 рет шығатын, иллюстрациялық-филателистік журнал. Алғашқы саны 1962 жылы «Пощенска марка» деген атпен шықты. Бас редакторы Димитар Ив. Гошев болған. Сыртқы сілтемелер www.philatelyunion.bg Дереккөздер
Фрейзерс Мэгэзин

«Фрейзерс Мэгэзин» (Fraser’s Magazine for Town and Country, Фрейзердің қала мен ауылға арналған журналы) – 1830-1882 жылдар аралығында Лондонда жарық көрген әдеби-қоғамдық журнал. Қатаң консервативтік бағытты ұстанды. Негізін салғандар: Хью Фрейзером және Уильямом Мэгинном. Соңғы редакторы: Джеймс Антони Фрод (James Anthony Froude, 1860-1874). Журнал беттерінде Роберт Саути, Томас Карлейль, Уильям Теккерей, Томас Медуин (Thomas Medwin), Джеймс Хогг, Уильям Мадфорд (William Mudford), Джон Стюарт Милль сынды тұлғалардың шығармалары жарияланып тұрған. Дереккөздер
Interzone

«Interzone» — 1980 жылдары бірнеше британ фэндом қайраткерлерінің қолдауымен, Ұлыбритания фантастарын біріктіру мақсатында жылына 6 рет шығып тұрған жартылай кәсіби Ұлыбритания журналы. Негізі 1982 жылы қаланған. Бас редакторы — Энди Кокс. «TTA Press» баспа үйінде басылады. Таралымы: 3000 дана. Дереккөздер Сыртқы сілтемелер * [http://ttapress.com/category/interzone/ Ресми сайты] * [http://ttapress.com/interzone/egan_index/ Index of Interzone]
The Criterion

«The Criterion» – 1922-1932 жылдары «Әдеби модернизм» ұйымының қолдауымен жарық көрген британ әдеби журналы. Бастапқыда тоқсанына бір рет, кейінгі 1928-1929 жылдары ай сайын шығып тұрды. Негізін салушы әрі редакторы – Томас Стернз Элиот. Журналдың алғашқы санында оның «Бесплодная земля» атты поэмасы жарияланды. Кейіннен оның «Полые люди» және «Пепельная среда» поэмалары жарық көрді. Журналда Луиджи Пиранделло, Марсель Пруст, Поль Валери, Жан Кокто, Вирджиния Вулф, Эзра Паунд, Уильям Батлер Йейтс, Т.С.Элиот, К.Мэнсфилд, Уистен Хью Оден, Харт Крейн, Герберт Рид және т.б жазушылардың туындылары басылып тұрды. Дереккөздер
Атенеум (британ журналы)

«Атенеум» («Атеней») – Бокингэм негізін қалаған, 1821-1921 жылдар аралығында Лондонда жарық көрген, ағылшын сыни-көркем және әдеби журналы. Алғашқы саны 1828 жылдың 2 қаңтарында «The Athenaeum of London, literary and critical Journal, edited by J. S. Buckingham» атауымен 2 қаңтарда шықты. Осы жылы 30 шілдеде қайта «The Athenaeum and London literary chronicle» атауымен жарық көрді. 1870 жылдың 1 қаңтарынан бастап журнал аптаның сенбі күндері шығып тұрды. Оның шығарушылары: Стерлинг, Морис, Стеббинг, Дилк, Херви, Диксон және Мак-Коль.
Agricultural and Forest Entomology

Мал шаруашылығы және орман этимологиясы» — Лондондағы «Корол энтомологиялық қоғамдық ұйымының» қолдауымен, ауылшаруашылығы және орман энтомологиясы мәселелеріне арналған британ ғылыми журналы. Лондондағы «Корол энтомологиялық қоғамдық ұйымы» ретінде 1999 жылы негізі қаланған. ISSN: 1461-9563. Бас редакторы: Allan D. Watt, Hefin Jones and BarbaraEkbom. Сыртқы сілтемелер Дереккөздер
Annals of Botany

«Annals of Botany» – өсімдіктер туралы ғылымның салалары бойынша жасалынған ғылыми зерттеулерді жариялайтын ағылшынның ежелгі ботаникалық журналы. Журнал коммерциялық емес «Annals of Botany Company» танымдық ұйымының бастамасымен «Oxford University Press» баспасында басылып шығады. Бас редакторы: Professor J. S. (Pat) Heslop-Harrison. ISSN: 0305-7364. Дереккөздер
Kerrang!

«Kerrang!» – біріккен Корольдіктің «Bauer Consumer Mediaда» жарияланатын апталық журналы. Алғаш рет 1981 жылы 6 маусымда Джефф Бартонның редакциялауымен жарық көреді. XXI ғасырдың бас кезінде Пола Ристің (Paul Rees) басшылығымен журнал танымал болады. Рис кейін «Q» журналына ауысқан соң, оның орнын Эшли Бёрд (2003-2005) басады. 2000 жылы Британияда сандық «Kerrang!» радиосы, ал 2001 жылы Kerrang! TV көрермен мен тыңдарман назарына ұсынылады. Басылымның бас редакторы: Paul Brannigan. Таралым саны: 70 000 дана. Сыртқы сілтемелер http://www.kerrang.com Дереккөздер
Maxim

«Maxim» – ай сайын, көп тілде (оның ішінде орысша нұсқасы бар) жарық көретін (эротикалық элементтері бар), еркектерге арналған халықаралық журнал. 1995 жылы Ұлыбританияда жарық көрген. Орысша нұсқасы 2002 жылдан бері ай сайын шығып, әлемнің 24 еліне таралады. Бас редакторлары: Джо Леви (АҚШ) 2008 жылдан қазіргі уақытқа дейін. Александр Маленков (Ресей мен Украинада). «Dennis Publishing, Inc» баспа үйінде басылып шығады. Таралымы: 390 000 (Ресей, маусым айында) дана. ISSN: 1682-8976. Журнал беттерінде атақты актрисалардың, әншілердің, спортшы қыздардың, тележүргізушілердің суреттері жарық көріп тұрды. Сыртқы сілтемелер *http://www.maxim.com Дереккөздер
Men’s Health

«Men’s Health» (ағыл. тілінен Ерлер денсаулығы деген мағына береді) – әлемнің 42-ден астам елінде айына бір рет жарық көретін журнал. Басылымның алғашқы саны 1989 жылы АҚШ-тағы «Rodale» компаниясында шығарылады. Қазіргі таңда журнал еркектерді қызықтыратын барлық тақырыпты жариялайтын, оқырман аудиториясы 20 миллион адамды құрайтын көлемді, танымал басылым болып табылады. Басылым 2004 жылы АҚШ-тағы ірі журналдар арасында «үздік ондықтың» қатарына енеді. «Independent Media Sanoma Magazines» баспа үйінде басылады. Сыртқы сілтемелер http://www.mhealth.ru/ Дереккөздер
Mojo

«Mojo» – негізі 1993 жылы қаланып, ай сайын жарық көретін британ музыкалық журналы. Басылымды «Emap» кейіннен яғни 2008 жылдың қаңтар айынан бастап «Bauer Verlagsgruppe» компаниясы шығара бастады. Алғашқы саны 1993 жылы 15 қазанда жарық көреді. Журналдың алғашқы редакторы: Пол Дю Нойе ({{lang-en|Paul du Noyer, 1993-1995). Таралым саны:100,507 дана. ISSN: 1351-0193 Сыртқы сілтемелер www.billboard.com Дереккөздер
Nature

«Nature» (ағыл. «Табиғат») – ең ежелгі және беделді, аптасына бір рет жарық көретін жалпы ғылыми журнал. Басылым кең ауқымды мәселелерге жауап беретін зерттеулер мен ғылыми-жаратылыстану тақырыптарындағы материалдарды жариялайды. Толық атауы –«Nature: a weekly journal of science». Алғашқы саны 1869 жылы 4 қарашада ағылшын физигі Джозеф Норман Локьердің басшылығымен жарыққа шығады. Ол 1919 жылға дейін журналдың бас редакторы болады. «Nature» Ұлыбританияда редакцияланып, Лондондағы «Nature Publishing Group» баспа үйінде басылады. Сонымен бірге журналдың Нью-Йоркте, Сан-Францискода, Вашингтонда, Токиода, Парижде, Мюнхен мен Бэсингстоунде кеңселері орналасқан. ISSN: 0028-0836. Дереккөздер
Nature Biotechnology

«Nature Biotechnology» – биотехнология саласындағы ғылыми және қолданбалы зерттеулерге арналған ай сайын жарық көретін ғылыми журнал. 1983 жылдан бері «Nature Publishing Group» шығарып келеді. 1996 жылға дейін атауы «Nature Biotechnology» болған. Басылымда биотехнология саласындағы соңғы жетістіктер жайлы мақалалар жарияланып отырады. Бас редакторы: Эндрю Маршалл. ISSN: 1087-0156. Сыртқы сілтемелер http://www.nature.com/nbt Дереккөздер
Nature Cell Biology

«Nature Cell Biology» – жасушалы биология саласына арналған ай сайын жарық көретін ғылыми журнал. 1999 жылдан бері «Nature Publishing Group» баспа үйінде шығарылады. Басылымда жасуша биологиясындағы соңғы жетістіктер жайындағы мақалалар жарияланады. Бас редакторы: Саумья Суоминатан. ISSN: 1097-6256. Сыртқы сілтемелер http://www.nature.com/ncb Дереккөздер
Nature Chemical Biology

«Nature Chemical Biology» – химия мен биология саласындағы ай сайын жарық көретін ғылыми журнал. 2005 жылдан «Nature Publishing Group» баспа үйінде шығарылады. Журнал беттерінде химия мен биология саласындағы соңғы жетістіктер туралы мақалалар жарияланады. Бас редакторы: Терри Шеппард. ISSN: 1552-4450. Сыртқы сілтемелер http://www.nature.com/nchembio Дереккөздер
Nature Chemistry

«Nature Chemistry» – 2009 жылдан «Nature Publishing Group» баспа үйінде ай сайын ағылшын тілінде жарық көретін химия саласындағы соңғы жаңалықтармен таныстыратын ғылыми журнал. Бас редакторы: Стюарт Кэнтрилл. ISSN: 1755-4330. Журналдағы зерттеулердің негізгі бағыттары: * Катализ * Компьютерлік және теориялық химия * Қоршаған орта химиясы * Экологиялық химия * Медициналық химия * Ядролық химия * Полимерлер химиясы * Супрамолекулалық химия * Беттекі химия * Органикалық, биорганикалық, металорганикалық және физикаорганикалық химия Сыртқы сілтемелер http://www.nature.com/nchem Дереккөздер
Nature Immunology

«Nature Immunology» – 2000 жылдан бері «Nature Publishing Group» баспа үйінде ай сайын жарық көретін иммунологияға арналған медициналық журнал. Басылым беттерінде иммунология саласындағы соңғы жетістіктер хақындағы мақалалар жарияланады. Журналдағы негізгі бағыттар: табиғи иммунитет, оның дамуы, анигендер, клеткалы және жүйелі иммунитет, вакциналар, толерант иммунитеті және т.б. Бас редакторы: Джэми Уилсон. Қысқартылған атауы: Nat. Immunol. ISSN: 1529—2908. Сыртқы сілтемелер http://www.nature.com/ni Дереккөздер
Nature Medicine

«Nature Medicine» – 1995 жылдан бері «Nature Publishing Group» баспа үйінде ай сайын жарық көретін медициналық журнал. Басылым беттерінде биомедицина саласындағы соңғы жетістіктер жарияланып тұрады. Журналдағы негізгі бағыттары: қатерлі ісік биологиясы, гендік терапия, иммунология, нейроғылым, жүрек-талмасының зерттеулері, вакциналардың әзірленуі. Бас редакторы: Хуан Карлос Лопез. Қысқартылған атауы: Nat. Med. ISSN: 1078-8956 Сыртқы сілтемелер http://www.nature.com/nm Дереккөздер
Nature Methods

«Nature Methods» – 2004 жылдан бері «Nature Publishing Group» баспа үйінде ай сайын жарық көретін тірі ағзалар жүйесі технологиясының соңғы жетістіктері жайлы жариялайтын ғылыми журнал. Басылым беттерінде тірі ағзалар технологиясының соңғы жетістіктері мен олардың химия саласындағы өзара байланысы жайындағы мақалалар басылады. Журналдың негізгі айдарлары: * протеомикалар * жүйелік биология * биофизикалық әдістер * химиялық биология технологиялары * иммунология технологиялары және т.б. Бас редакторы: Даниэль Эванко. Қысқартылған атауы: Nat. Methods. ISSN: 1548-7091. Сыртқы сілтемелер http://www.nature.com/nmeth Дереккөздер
Nature Nanotechnology

«Nature Nanotechnology» – 2006 жылдан бері «Nature Publishing Group» баспа үйінде ай сайын жарық көретін, нанотехнологияның соңғы жетістіктерін жариялап отыратын ғылыми журнал. Басылымда көміртекті нанотрубиктер мен фуллендер, компьютерлік нанотехнология, электр құрылғылары, молекулалық қозғалтқыштар мен моторлар, нанобиотехнология, наносұйықтықтар т.б тақырыпта мақалалар жарияланады. Бас редакторы: Питер Роджерс. Қысқартылған атауы: Nature Nanotech. ISSN: 1748-3387 Дереккөздер
Nature Neuroscience

«Nature Neuroscience» – 1998 жылдан бері «Nature Publishing Group» баспа үйінде ай сайын жарық көретін нейробиологиялық ғылыми журнал. Басылым беттерінде нейробиология саласындағы соңғы жетістіктер жайлы мақалалар жарияланады. Журналдағы зерттеулердің негізгі бағыттары: молекулалық, жасушалық, жүйелік және когнитивті нейробиология психофизика және нерв жүйелерінің аурулары. Бас редакторы: Кальяни Нарасимхан. Қысқартылған атауы: Nat. Neurosci. ISSN: 1097-6256. Дереккөздер
Nature Photonics

«Nature Photonics» – 2007 жылдан бері «Nature Publishing Group» баспасынан ай сайын жарық көретін фотоникалар мәселелеріне арналған ғылыми журнал. Басылым беттерінде фотониканың соңғы жетістіктері мен электромагниттік сәуле шашу ғылымының оқытылуы жайындағы мақалалар жарияланады. Бас редакторы: Оливер Грэйдон. Қысқартылған атауы: Nature Photon. ISSN: 1749-4885. Сыртқы сілтемелер http://www.nature.com/nphoton. Дереккөздер
Nature Physics

«Nature Physics» – 2005 жылдан бері «Nature Publishing Group» баспасынан ай сайын жарық көретін физика саласына арналған ғылыми журнал. Басылым беттерінде қолданбалы және теориялық физиканың соңғы жетістіктері туралы мақалалар жарияланады. Журнал зерттеулерінің негізгі бағыттары: кванттық, атомдық және молекулалық физика, гидродинамика, оптика, химиялық физика, нанотехнология, ядролық физика, биофизика және геофизика тақырыптары. Бас редакторы: Элисон Райт. Қысқартылған атауы: Nature Phys. ISSN: 1745-2473. Сыртқы сілтемелер http://www.nature.com/nphys/ Дереккөздер
Nature Reviews Cancer

«Nature Reviews Cancer» – 2001 жылдан бері «Nature Publishing Group» баспасынан ай сайын жарық көретін онкология саласындағы зерттеулерге арналған медициналық ғылыми журнал. Басылым беттерінде қатерлі ісікпен күресу жолындағы соңғы жетістіктер үнемі жарияланып тұрады. Журнал зерттеулерінің негізгі бағыттары: * ангиогенез * метастаздар * канцерогенез * қатерлі ісіктің алдын алу * қатерлі ісік диагностикасы * жасушаның өлуі * қатерлі ісік терапиясындағы жаңа қадамдар * эксперименталды жүйе * технология және т.б. Бас редакторы: Никола МакКарти. Қысқартылған атауы Nat. Rev. Cancer. ISSN: 1474-175X. Сыртқы сілтемелер http://www.nature.com/nrc Дереккөздер
Nature Reviews Clinical Oncology

«Nature Reviews Clinical Oncology» (2009 жылға дейінгі атауы Nature Clinical Practice Oncology) – 2004 жылдан бері «Nature Publishing Group» баспасынан ай сайын жарық көретін медициналық ғылыми журнал. Басылым беттерінде онкологиялық клиниканың соңғы жетістіктері жайында баяндайтын мақалалар жарық көреді. Журнал зерттеулерінің негізгі бағыттары: химиятерапия, клиникалық фармакология, эпидемиология, эксперименталды терапия, генетика, гематология, иммунотерапия, гормоналды терапия және т.б. Бас редакторы: кіші Винсент Т. ДеВита. Қысқартылған атауы: Nat. Rev. Clin. Oncol. ISSN: 1759-4774. Сыртқы сілтемелер http://www.nature.com/nrclinonc Дереккөздер
Reviews Drug Discovery

«Reviews Drug Discovery» – 2002 жылдан бері «Nature Publishing Group» баспасынан ай сайын жарық көретін ғылыми журнал. Басылым беттерінде дәрілердің дайындалуы хақындағы шолу мақалалар жарияланады. Журнал зерттеулерінің негізгі бағыттары: фармакокинетика мен фармакодинамика, фармакология, токсикология, фармакогеномика мен токсикогеномика, дәрілерді жеткізу, биофармацевтика, биотехнология, вакциналар, клиникалық зерттеулер және т.б. Бас редакторы: Питер Киркпатрик. Қысқартылған атауы: Nat. Rev. Drug Discov. ISSN: 1474-1776. Сыртқы сілтемелер http://www.nature.com/nrd Дереккөздер
Nature Reviews Endocrinology

«Nature Reviews Endocrinology» (2009 жылға дейінгі атауы Nature Clinical Practice Endocrinology & Metabolism) – 2005 жылдан бері «Nature Publishing Group» баспасынан ай сайын жарық көретін ғылыми журнал. Басылым беттерінде эндокринология саласындағы шолу мақалалар жарияланады. Бас редакторы: Вики Хит. Қысқартылған атауы: Nat. Rev. Endocrinol. ISSN: 1759-5029. Сыртқы сілтемелер http://www.nature.com/nrendo Дереккөздер
Nature Reviews Gastroenterology & Hepatology

«Nature Reviews Gastroenterology & Hepatology» (2009 жылға дейінгі атауы «Nature Clinical Practice Gastroenterology & Hepatology», ал 2004 жылдан бері «Nature Publishing Group» баспасынан ай сайын жарық көретін ғылыми журнал. Америкалық гастроэнтерологтар ұжымының ресми баспасы болып саналады. Басылымда гастроэнтерология мен гепатология саласына арналған шолу мақалалар жарияланады. Журнал зерттеулерінің негізгі тақырыптары: қатерлі ісік, эндоскопия, эпидемиология диагностика мен тексеру және т.б. Бас редакторы: Натали Вуд. Қысқартылған атауы: Nat. Rev. Gastroenterol. Hepatol. ISSN: 1759-5045. Сыртқы сілтемелер http://www.nature.com/nrgastro Дереккөздер
Nature Reviews Genetics

«Nature Reviews Genetics» – 2000 жылдан бері «Nature Publishing Group» баспасынан ай сайын жарық көретін генетика ғылымындағы жаңа жетістіктер туралы жарияланатын ғылыми журнал. Басылым беттерінде генетика саласындағы шолу мақалалар беріледі. Журнал зерттеулерінің негізгі тақырыптары: геномика, функционалды геномика, эволюциялық генетика, гендер экспрессиясы, көп факторлы генетика, хромосомдар биологиясы, эпигенетика, биологияның дамуы, және т.б. Бас редакторы: Луиза Флинтофт. Қысқартылған атауы: Nat. Rev. Genet. ISSN: 1471-0056. Сыртқы сілтемелер http://www.nature.com/nrg Дереккөздер
Nature Reviews Immunology

«Nature Reviews Immunology» – 2001 жылдан бері «Nature Publishing Group» баспасынан ай сайын жарық көретін ғылыми журнал. Басылым беттерінде иммунология жетістіктеріне арналған шолу мақалалар жарияланады. Журнал зерттеулерінің негізгі тақырыптары: аллергия мен астма, автоиммунитет, иммундік жүйедегі апоптоз, хемокондар мен хемоконды рецепторлар, гемопоэз, иммунотерапия, инфекции мен иммунитет және т.б Бас редакторы: Люси Бёрд. Қысқартылған атауы: Nat. Rev. Immunol. ISSN: 1474-1733. Дереккөздер
Nature Reviews Microbiology

«Nature Reviews Microbiology» – 2003 жылдан бері «Nature Publishing Group» баспасынан ай сайын жарық көретін биологиялық ғылыми журнал. Басылым беттерінде микробиология саласындағы шолу мақалалар жарияланады. Журналдың негізгі тақырыптары: биохимия, физиология мен молекулалық биология, генетика мен геномика, экология, эволюция мен әртүрлі тіршілік, жасушалы микробиология, патогенез бен иммунитет және т.б. Бас редакторы: Кристиан ван Ой. Қысқартылған атауы: Nat. Rev. Microbiol. ISSN: 1740-1526. Сыртқы сілтемелер http://www.nature.com/nrmicro Дереккөздер
Nature Reviews Molecular Cell Biology

«Nature Reviews Molecular Cell Biology» – 2000 жылдан бері «Nature Publishing Group» баспасынан ай сайын жарық көретін ғылыми журнал. Басылым беттерінде молекулалық және жасушалы биологияға арналған шолу мақалалар жарияланады. Журналдағы зерттелетін негізгі тақырыптар: жасушалы сигнализация, мембрана динамикасы, адгезия жасушасы, жасушалы биологияның дамуы, жасушаның өлуі, жасушалы өсімдіктер биологиясы және т.б. Бас редакторы: Ариана Хейнрихс. Қысқартылған атауы: Nat. Rev. Mol. Cell Biol. ISSN: 1471-0072 . Сыртқы сілтемелер http://www.nature.com/nrm Дереккөздер
Nature Reviews Nephrology

«Nature Reviews Nephrology» ( 2009 жылға дейінгі атауы Nature Clinical Practice Nephrology) – 2005 жылдан бері «Nature Publishing Group» баспасынан ай сайын жарық көретін медициналық ғылыми журнал. Басылым беттерінде нефрология саласындағы зерттеулерге арналған шолу мақалалары жарияланады. Журналдағы зерттелетін негізгі тақырыптар: гипертония, радиология, онкология патология, фармакология, бала нефрологиясы және т.б. Бас редакторы: Сьюзан Аллисон. ISSN: 1759-5061. Дереккөздер
Nature Reviews Neurology

«Nature Reviews Neurology» ( 2009 жылға дейінгі атауы Nature Clinical Practice Neurology) – 2005 жылдан бері «Nature Publishing Group» баспасынан ай сайын жарық көретін ғылыми журнал. Басылым беттерінде неврология саласындағы зерттеулерге арналған шолу мақалалар жарияланады. Журналдағы зерттелетін негізгі тақырыптар: қартаю және ақылсыздық, эпилепсия, генетика, бас аурулары, инфекция аурулары, жарақаттар, оларды емдеу мен қалпына келтіру және т.б. Бас редакторы: Қысқартылған атауы: Хитер Вуд. Nat. Rev. Neurol. ISSN: 1759-4758. Сыртқы сілтемелер http://www.nature.com/nrneurol Дереккөздер
Nature Reviews Neuroscience

«Nature Reviews Neuroscience» – 2000 жылдан бері «Nature Publishing Group» баспасынан ай сайын жарық көретін ғылыми журнал. Басылым беттерінде нейробиология саласындағы жетістіктер хақындағы шолу мақалалар жарияланады. Журналдағы зерттелетін негізгі тақырыптар: жасушалы және молекулалық нейробиология, жүйке жүйесінің дамыту, жоғарғы жүйке әрекеті мен тіл және т.б. Бас редакторы: Клаудиа Видеман. Қысқартылған атауы: Nat. Rev. Neurosci. ISSN: 1471-003X. Дереккөздер Сыртқы сілтемелер http://www.nature.com/nrn
Nature Reviews Cardiology

«Nature Reviews Cardiology» ( 2009 жылға дейінгі атауы Nature Clinical Practice Cardiovascular Medicine) – 2004 жылдан бері «Nature Publishing Group» баспасынан ай сайын жарық көретін ғылыми журнал. Басылым беттерінде кордиология бойынша шолу мақалалар жарияланады. Журналдағы зерттелетін негізгі тақырыптар: күре тамыр синдромдары, аритмия, жүрек стенокардия және ишемия ауруы, кардиомиопатия және жүрек талмасы, генетика инфекция, патология, денсаулықты сақтау, гипертония, жүрек ақаулары және т.б. Бас редакторы: Бриони Мирнс. Қысқартылған атауы: Nat. Rev. Cardiol. ISSN: 1759-5002. Веб-сайты Сыртқы сілтемелер http://www.nature.com/nrcardio Дереккөздер
Мен жайлы ғана емес

«Мен жайлы ғана емес» (кітап) – Заманбек Нұрқаділовтің өз өмірі туралы, еліміздегі қоғам қайраткерлерінің қызметі жайлы жазған кітабы. 1996 жылы Алматы қаласы «Шартарап» баспасында жарық көрген. Кітапта Заманбек Нұрқаділовтің өз өмірі жайлы ғана емес, елдің қуанышы мен қайғысы туралы да баяндалғандықтан осылай аталған. Кітапта елді басқарудағы келеңсіздіктер туралы да ашық жазылған. 240 беттен, 5 бөлімнен тұрады. Дереккөздер
Желтоқсан қарлығаштары

«Желтоқсан қарлығаштары» (кітап) — Болатбек Тәңірбергеннің публицистикалық жанрда жазған кітабы. 1986 жылғы Алматы қаласындағы желтоқсан көтерілісіне қатысқан қазақ қыздарының қайсарлығы туралы сыр шертілген. Бұл кітап Алматы қаласы әкімдігінің Ішкі саясат басқармасының әлеуметтік тапсырысы бойынша 2010 жылы жарық көрген. 191 беттен, 4 бөлімнен тұрады. * 1-бөлім – Ұлтазаттық күрестерден желтоқсан көтерілісіне дейін; * 2-бөлім – Желтоқсан, қыздар, тағдырлар; * 3-бөлім – Желтоқсандық қыздар естелігі елдіктің сырын шертеді; * 4-бөлім – Қаһарман қыздар қайда жүр? деген тақырыптармен берілген. Дереккөздер
Болатбек Көрпебайұлы Төлепберген

Болатбек Көрпебайұлы Төлепберген – 1974 жылғы 5 ақпанда Жамбыл облысы, Сарысу ауданы, Жайылма ауылында дүниеге келген. Журналист, мемлекет қайраткері, «Жерұйық» қоғамдық бірлестігінің төрағасы. Қазақ радиосы директорының орынбасары, философия ғылымының кандидаты. 1996 жылы әл-Фараби атындағы ҚазҰУ-нің журналистика факультетін тәмамдаған. Еңбек жолын «Жас Алаш» газетінен бастаған. «Қазақ әдебиеті» газетінің бөлім меңгерушісі, «Зерде» және «Жалын» журналы бас редакторының орынбасары, «Асар» және «Журналист» газетінің редакторы қызметін атқарған. Қазіргі таңда «Қазақстан» ТРК, "Шалқар" радиосының бас редакторы. «Сүйікті менің Отаным» және «Тәуелсіздік бесігін тербеткен» деректі фильмдерінің авторы. Қазақстан Жазушылар Одағы мен«Атамұра» корпорациясыныңжазушы Оралхан Бөкей атындағы стипендиясының тұңғыш иегері (1993). «Сорос-Қазақстан» жас жазушылар бәйгесінің жүлдегері (1996), Қазақстан Жастар Одағы сыйлығының лауреаты (2003), «Астананың 10 жылдығы» мерекелік медалінің иегері (2008), Мемлекеттік «Дарын» жастар сыйлығының лауреаты (2008) және ҚР Мәдениет қайраткері (2009) және ҚР Президентінің журналистика саласы бойынша сыйлығының лауреаты (2011). Қазақстан Жазушылар Одағы мен Журналистер Одағының мүшесі. Шығармалары 20-ға жуық кітап жазған. * Желтоқсан қарлығаштары.- Алматы, 2010 * Көшкен күннің бояуы.- Астана, 2004 * Ұлттық идея- тәуелсіздік тұғыры.- Алматы, 2011 * Мәңгі жас – алаш идеясы.- Алматы, 2008 * «Қасиеттім – Желтоқсан!» Дереккөздер
Азамат Жәкібаев

Азамат Жәкібаев — Желтоқсан көтерілісіне қатысқан еліміздің патриот азаматтарының бірі. Алып империя — Кеңес үкіметіне қарсы үнпарақтар таратқан. Азамат Жәкібаев бұл кезде 18 жасқа жаңа толған бозбала болған. «Жойылсын кеңес үкіметі», «Азаттық теңдік жасасын!» деп жазылған үнпарақтарды тарату үстінде Қауіпсіздік комитетінің қызметкерлеріне ұсталып, тергеу изоляторына қамалады. Мемлекетке қауіпті деген айып тағылады. Психикалық ауытқушылығы бар деп, сап-сау баланы Алматы облысы Талғар қаласының жындыханасына күштеп жатқызған. Оны дәрі-дәрмекпен улап, ақыры өлтіріп тынған. Азамат Жәкібаев – талантты театр және киноактер Қасым Жәкібаевтың ұлы болған. Дереккөздер
Ербол Мұқажанұлы Сыпатаев

Ербол Мұқажанұлы Сыпатаев (10 наурыз 1964, Талдықорған облысы – 1986, Алматы) — Желтоқсан көтерілісіне қатысып, алаңда қазақ қарындастарын құтқару барысында алған соққыдан қайтыс болған жас қазақ жігіті. Ұлы жүздің Суан руынан шыққан. Өмірбаяны Талдықорған облысының Панфилов ауданы Еңбекші ауылында 1964 жылы дүниеге келген. Желтоқсан көтерілісі уақытында Алматы қаласында энергетика институтының 2 курс студенті болған. Кейбір мәліметтерде оның әке-шешесі жоқ, тек туысқандары ғана болғандығы айтылған. Ол туралы деректер өте аз. Дереккөздер Сыртқы сілтемелер * [http://malimetter.org/?p=8874 Ербол Сыпатаев] * [http://www.pushkinlibrary.kz/zhel/04.html Ербол Сыпатаев]
Расылхан Омарұлы Құдайбергенов

Расылхан Омарұлы Құдайбергенов — ызғарлы Желтоқсан көтерілісіне қатысқан ел жанашыры. 1964 жылы 5 сәуірде Жамбыл облысы, Сарысу ауданында дүниеге келген. Аудандағы мектеп-интернатты тәмамдаған соң, Алматы кино техникумына оқуға түскен. Желтоқсан көтерілісі кезінде аталған оқу орнының 3 курсында оқыған. Ашық алаңға шығып, тотаритарлық жүйеге қарсылық көрсеткендігі үшін 5 жылға бас бостандығынан айырылған. Кейін ақталып шыққан. Жұбайы: Арипова Роза Балалары: Құдайбергенова Асель, Омаров Көреген, Омарова Айнур Дереккөздер
Жамбыл Тайжұмаев

Жамбыл Тайжұмаев — Желтоқсан көтерілісіне қатысқан қайсар қазақ жігіті. Жамбыл облысы Жамбыл ауданы «Пионер» совхозында туған. Ол көтеріліс кезінде алғаш сотталғандардың бірі болған. Құсмұрын түрмесінде жазасын өтеген. 14 жылға сотталған Жамбыл Тайжұмаев Қостанайдағы түрмеде Шолпан (тегі белгісіз) атты қызбен некелескен. Шолпан Жамбылды және жанында жатқан желтоқсандықтарды ақтау үшін бірнеше саяси шараларға қатысқан. Дереккөздер
Бақытбек Жұмабекұлы Иманғожаев

Бақытбек Жұмабекұлы Иманғожаев — желтоқсан көтерілісін ұйымдастырушылардың бірі. 1961 жылы 10 наурызда Жамбыл облысы, Қордай ауданы, Қызылсай ауылында дүниеге келген. 1964 жылы отбасымен бірге Алматы қаласына көшіп келген. Спорт мектебін бітіріп, 1979 жылы әскери борышын өтеген. 1981 жылы көркемсурет училищесінде 2 жыл оқыған. Кейін Театр және көркемсурет институтында білім алған. 3 жыл бойы режиссурада оқып, музыкатану факультетіне ауысқан. 1986 жылы 3,5 жылға бас бостандығынан айырылып, 2 жыл түрмеде отырған. «Желтоқсан» (1989) ұйымын құрушылардың бірі. Дереккөздер
Құрманғазы Айтмұрзаев

Құрманғазы Айтмұрзаев — 1963 жылы 7 қаңтарда Түрікменстанның Ташауыз облысының Тельман деген жерінде туған. 1967 жылы Қазақстанға көшіп келген. 1981–1983 жылдары әскери борышын өтеп келген соң, Т.Жүргенов атындағы көркемсурет және театр институтына түскен. 1986 жылы Желтоқсан көтерілісін ұйымдастырушылардың бірі ретінде ұсталған. Құрманғазы Айтмұрзаев 4 жылға сотталып, жазасын өтеген. Дереккөздер
Жансая Әлкейқызы

Жансая Әлкейқызы — 1986 жылы 16 желтоқсан көтерілісіне қатысқан қазақ қызы. 1948 жылы 24 қаңтарда Алматы облысы, Балқаш ауданы, Бақанас ауылында дүниеге келген. 1986 жылы Алматы қаласында №19 мектепте физика пәнінен сабақ берген. Қазақ жастарының жазықсыз жәбірленгендерін көріп, өз қарсылығын білдірген. Қарсылығын үнпарақтарға жазып таратқан. Сөйтіп жүріп құқық қорғаушылардың қолына түсіп, 5 жылға бас бостандығынан айырылған. 1989 жылы ақпан айының 2 жұлдызында ақталып шыққан. Дереккөздер
Нағима Асқарқызы Салихова

Нағима Асқарқызы Салихова — ызғарлы Желтоқсан көтерілісіне қатысқан патриот қазақ қызы. 1962 жылы 23 шілдеде Семей облысы, Көкпекті ауданы, «Құмкөл» ауылында дүниеге келген. Орта мектепті тәмамдаған соң, әртүрлі қызмет атқарады. 1986 жылы «Алматы бас киімдер фабрикасында» есепші болып жұмыс істеген. Желтоқсан көтерілісі кезінде жала жабылып, 3 жылға сотталады. 1988 жылы 1 жыл 9 ай өткен соң Мәскеу қаласында ақталып шығады. Дереккөздер
Анар Жеңісханқызы Серкенова

Анар Жеңісханқызы Серкенова — Желтоқсан көтерілісіне қатысқан Желтоқсаншылардың бірі. 1968 жылы Шығыс Қазақстан облысы, Катонқарағай ауданы, Медведка ауылында дүниеге келген. Ауылдағы орыс орта мектебін үздік бітірген. 1985–1986 жылдары Талдықорған қаласы Заң техникумында білім алған. Белсенділік танытқан Анар техникумның идеологиялық саяси секторын басқарған. Желтоқсан көтерілісі кезінде жала жабылып, бір жарым жыл түрмеде отырған. Анар Жеңісханқызы тек 11 жылдан соң, яғни 1997 жылы ақталғаны туралы қағазды қолына алған. Дереккөздер
Гүлнар Кеңесқызы Байбосынова

Гүлнар Кеңесқызы Байбосынова — Желтоқсан көтерілісіне қатысқан қазақ жастарының бірі. Қызылорда қаласында дүниеге келген. Орыс орта мектебін бітірген. 1984 жылы Алматы қаласындағы Театр және көркемсурет институтының актер және драма факультетіне оқуға құжаттарын тапсырып, түсе алмай қалады. Содан кейін 1 жыл бойы қазақ тілін үйреніп, 1985 жылы қалаған оқуына түседі. 1986 жылғы ызғарлы Желтоқсан көтерілісіне қатысып, қиын тауқыметтерді басынан өткерген. Қыстың қақаған суығы өтіп, бір жарым ай ауруханада жатып шыққан. 5 ай бойы тергеуде жүрген. Дереккөздер
Гүлбахрам Есмұратқызы Жүніс

Гүлбахрам Есмұратқызы Жүніс – 1986 жылы 16 желтоқсан көтерілісіне қатысқан қазақ жастарының бірі. 1961 жылы 7 наурызда Қызылорда облысы, Тереңөзек ауданы, қазіргі Нағи Ильясов атындағы ауылда дүниеге келген. Алматы қаласындағы Театр және көркемсурет институтында білім алған. Аталмыш оқу орнын тәмамдаған соң, «Қазақконцерт» бірлестігінде қызмет атқарған. 1986 жылғы көтеріліс кезінде жала жабылған. Қазіргі таңда Республикалық «Желтоқсан – 86», «Тәуелсіздік қырандары», «Халық қаһармандары» қозғалысының төрайымы. Дереккөздер
Ырыскүл Бектемірқызы Шақаман

Ырыскүл Бектемірқызы Шақаман — Желтоқсан көтерілісіне қатысқан еліміздің патриот азаматшаларының бірі. 1964 жылы 6 қазанда Павлодар облысы, Шарбақты ауданы, «Арба иген» ауылында дүниеге келген. 1983 жылы Қазақ мемлекеттік қыздар педагогикалық институтының филология факультеті, қазақ тілі мен әдебиеті бөлімінде оқыған. Желтоқсан көтерілісінің қанды алаңында болған тікелей куәгер. Қазір Еуразиялық Университеттің «Тіл білімі» кафедрасында профессор болып қызмет атқарады. Дереккөздер
Мархаба Данабекқызы Ыбырайымова

Мархаба Данабекқызы Ыбырайымова — ызғарлы Желтоқсан көтерілісіне қатысқан патриот қазақ қызы. 1965 жылы Семей облысы, Мақаншы ауданында дүниеге келген. 1982 жылы Алматы Қазақ мемлекеттік қыздар педагогикалық институтында білім алған. 1986 жылы аталмыш ЖОО-ның 4 курс студенті болған. Желтоқсан көтерілісі салдарынан оқудан шығарылып, қуғын-сүргінге ұшыраған. 2003 жылы ақталып шыққан. Дереккөздер
Ақкүміс Қапсиқызы Ықыласова

Ақкүміс Қапсиқызы Ықыласова — 1986 жылы 16 желтоқсан көтерілісіне қатысқан қазақ қызы. 1961 жылы 22 ақпанда Орал облысы, Фурманов ауданы, «Талдыапан» ауылында дүниеге келген. Анасы мезгілсіз қайтыс болған соң, отбасымен Алматыға көшіп келген. Ол қалалық №12 орта мектепті тәмамдайды. 1978 жылдан бастап еңбек ете бастаған. Желтоқсан көтерілісі кезінде ауыр әрі қиын күндерді басынан өткерген. Өте ауыр жарақат алған Ақкүміске дәрігерлер «өлді» деген қорытынды жасайды, сөйтіп мәйітханадан бірақ шығады. Сол жерде жұмыс істейтін орыс кемпір қыздың кеудесінде әлі де жан бар екенін байқап, аман алып қалады. 1987 жылы тубдиспансерде жатып емделген. Дереккөздер
Ләззат Сағынбекқызы Әшірбекова

Ләззат Сағынбекқызы Әшірбекова – 1986 жылы 16 желтоқсан көтерілісіне қатысқан қазақ жастарының бірі. 1965 жылы 19 тамызда Жамбыл облысы, Мойынқұм ауданы, «Құмөзек» ауылында дүниеге келген. 1982 жылы орта мектепті бітіргеннен кейін Алматы медицина институтында балалар дәрігері факультетінде білім алған. Желтоқсан көтерілісіне қатысып, қатты соққы алған. Қазіргі кезде Жамбыл облысы, Жуалы ауданында тұрады. Дереккөздер
Гүлнар Бердіқожақызы Әбілқайырова

Гүлнар Бердіқожақызы Әбілқайырова — 1986 жылы 16 желтоқсан көтерілісіне қатысқан қазақ жастарының бірі. Алматы облысы, Нарынқол ауданына қарасты «Сүмбе» ауылында 1964 жылы дүниеге келген. 1982 жылы мектеп бітіргеннен кейін бір жыл мектепте қызмет атқарады. 1983 жылы ҚазМУ-нің химия факультетіне кешкі оқуға түседі. Желтоқсан көтерілісі қарсаңында Алматы бас киімдер фабрикасында бригадир болып жұмыс істеген. 1986 жылы үнпарақтар таратып жүрген кезінде Қауіпсіздік комитеті қызметкерлерінің қолына түскен. 3 жылға бас бостандығынан айыру туралы үкім шыққан, алайда 6 ай түрме азабын шеккен. 1990 жылы 18 наурызда ақталып шығады. Дереккөздер
Гүлнар Сабырғалиқызы Лепесбаева

Гүлнар Сабырғалиқызы Лепесбаева — Желтоқсан көтерілісіне қатысқандардың бірі. Алматы облысы, Балқаш ауданы, «Қараой» ауылында дүниеге келген. Әл-Фараби атындағы ҚазМУ-нің география факультетінде сырттай оқыған. Алматы бас киімдер фабрикасында жұмыс істеген. 1986 жылғы Желтоқсан көтерілісінің ызғарлы суығы мен қасіретті күндерін басынан өткерген. Дереккөздер
Сәуле Мейірманқұлқызы Ешенқұлова

Сәуле Мейірманқұлқызы Ешенқұлова – 1986 жылы 16 желтоқсан көтерілісіне қатысқан қазақ жастарының бірі. 1963 жылы 20 қарашада Түркістан облысы, Төле би ауданы, Георгиевка ауылында дүниеге келген. 1981 жылы «8 март» атындағы орта мектепті бітіреді. 1985 жылы Алматыдағы Театр және көркемсурет институтында білім алады. 1986 жылы Желтоқсан көтерілісіне қатысып, оқудан шығарылып қудаланған. Бір жылдан соң оқуға қайта қабылданған. Ғ.Мүсірепов атындағы жастар театрында, «Бауыржан шоу» театрында жұмыс істеген. «Қазақ радиосында» дикторлық қызмет атқарған. Желтоқсан көтерілісіне арналған «Қызғыш құс» фильмін түсіруге атсалысқан. Дереккөздер
Ғаниз Құтысқызы Чукаева

Ғаниз Құтысқызы Чукаева — 1986 жылы 16 желтоқсан көтерілісіне қатысқан қазақ жастарының бірі. 1950 жылы 3 наурызда Алматы облысы, Гвардия ауданында, Калмагоровка ауылында дүниеге келген. 1968 жылы орта мектепті бітіріп шыққан. Талдықорған облысы, «Қарашоқы» ауылында комсомол комитетінің хатшысы болып, одан кейін аудандық партия комитетінің санақ бөлімінде қызмет атқарған. 1970 жылы малдәрігерлік техникумға сырттай оқуға түскен. 1974 жылы Свердловск орман комбинатында хатшы болып істейді, сол жылы тұрмысқа шығады. Қазіргі таңда Талдықорған аймағы бойынша мүгедек балалар қоғамының президенті қызметін атқарады. Дереккөздер
Гүлбира Төлеубайқызы Панина

Гүлбира Төлеубайқызы Панина — 1986 жылы 16 желтоқсан көтерілісіне қатысқан қазақ жастарының бірі. 1966 жылы 2 маусымда Шығыс Қазақстан облысы, Нарын ауданы, Ново-Березовка елді мекенінде дүниеге келген. Ол орта мектепті үздік бітірген. Желтоқсан көтерілісі қарсаңында «Алматы бас киімдер фабрикасында» жұмыс істеп, сонымен қатар Алматы технологиялық институтының кешкі бөлімінде оқыған. 1986 жылы көтеріліске қатысып, жазықсыз сотталған. Кесілген 3 жыл мерзімінің 6 айын Шамалған түрмесінде өтеп келген. Дереккөздер
Алмагүл Қайымқызы Бөрібаева

Алмагүл Қайымқызы Бөрібаева – 1986 жылы 16 желтоқсан көтерілісіне қатысқан қазақ қызы. 1961 жылы Семей облысы, Үржар ауданы, «Тасбұлақ» ауылында дүниеге келген. 1978 жылы орта білім алып, аталмыш ауылда 4-5 жыл қызмет атқарған. 1983 жылы Ю.А. Гагарин атындағы Алматы сырт киімдер фабрикасында жұмыс істеген. Желтоқсан көтерілісіне қатысқаны үшін 6 ай бойы тергеуге алынған. Фабрика ұжымы жиналысына салынып, пәтер алу кезегінен алынып, жұмыстан шығарылған. Дереккөздер
Бағдат Қалиқызы Қашқынбекова

Бағдат Қалиқызы Қашқынбекова — Желтоқсан көтерілісіне қатысқан еліміздің патриот азаматшаларының бірі. 1959 жылы 27 қыркүйекте Қытай Халық Республикасында дүниеге келген. 1978 жылы Қаратал ауданы, «Жаңатал» ауылында орта мектепті бітірген. Ауылдағы кітапханада кітапханашы болып қызмет атқарған. Гвардия ауданындағы Ленин ауылында сауыншы болған, Үштөбеде қойшы болған. Талдықорғанға қарасты «Қарабұлақ» ауылында мәдениет үйінде клуб меңгерушісі болып жұмыс істеген. 1982 жылы әл-Фараби атындағы ҚазҰУ-нің дайындық курсына түсіп, 8 айдан соң журналистика факультетіне қабылданған. Желтоқсан көтерілісіне қатысқаны үшін қатаң ескерту алып, комсомол қатарынан шығарылған. Дереккөздер
Гүлмира Баятқызы Мұстафина

Гүлмира Баятқызы Мұстафина – 1986 жылы 16 желтоқсан көтерілісіне қатысқан қазақ жастарының бірі. 1961 жылы Талдықорған облысы, Алакөл ауданы, «Бескөл» ауылында дүниеге келген. 1984 жылы Абуов атындағы орта мектепті бітірген. 1985 жылы ҚазМУ-дың физика факультетінің дайындық курсында оқыған. 1986 жылы аталған факультетке оқуға түскен. Желтоқсан көтерілісіне қатысқаны үшін партия қатарынан және оқудан шығарылған, «аса қауіпті қылмыскер» саналып, үй қамауында ұсталған. Гүлмираны күнде сағат жетіде МҚК қызметкерлері келіп тексеріп отырған. Дереккөздер
Журналистика типологиясы

Журналистика типологиясы – журналистиканы қоғамдағы атқаратын рөліне, маңызына, қызметіне қарай жіктеу, салаларға бөлу. . * Саяси журналистика * Халықаралық журналистика * Іскерлік журналистика * Музыкалық журналистика * Спорттық журналистика * Ғылыми журналистика * Журналистік зерттеу * «Жаңа журналистика» * Гонзо-журналистика * Мультимедиалық жуналистика * Азаматтық журналистика ( – кәсіби емес журналистика) * Діни журналистика Дереккөздер
Саяси журналистика

Саяси журналистика (СЖ),(журн.тип.) – саяси оқиғалар мен саяси ғылымдардың барлық салаларын қамтитын журналистиканың маңызды әрі аса ықпалды тармағы. . Саяси журналистиканы саясаттанудың бір құралы есебінде де қарастыруға болады. Көптеген елдерде саяси журналистика өкілдерін жергілікті биліктің сойылын соғушы, яғни билікке бағынышты деп есептейді. Алайда әлемнің жетекші елдерінде саяси журналистика өкілдері үкіметті, елдің саяси құрылымын немесе саяси басшысын бір мезетте ауыстыруға, өзгертуге мүмкіндіктері бар екендігін талай рет дәлелдеп берген. Журналистиканың, оның ішінде саяси журналистиканың маңызын Марк Твен оған «төртінші билік» деген баға беру арқылы айқындаған. Дереккөздер
Халықаралық журналистика

Халықаралық журналистика ,(журн.тип.) — БАҚ пен журналистер қызметінің халықаралық аспектілерін зерттеумен айналысатын журналистиканың бір тармағы. Сондай-ақ журналистиканың аталған бөлімі халықаралық оқиғаларды, ұлттар арасындағы түрлі қақтығыстарды, шет елдерде болып жатқан жаңалықтарды тарату арқылы бүкіл әлемді бір-бірімен ақпарат таратудағы жаңа технологияларды қолдана отырып байланыстырады. Халықаралық журналистика бүгінде журналистиканың ең маңызды салаларының біріне айналған. Сонымен қатар көптеген халықаралық журналистика саласын зерттеушілер бүгінгі күні ақпараттық қоғам қалыптастыру және «жаңа» БАҚ-тың құрылуы ( – мультимедиа мен жаһандық байланыс тораптарының синтезделуі нәтижесінде туындаған БАҚ) жағдайындағы бұқаралық ақпарат құралдарының өзгеруіне жіті назар аударып отыр. Дереккөздер
Іскерлік журналистика

Іскерлік журналистика ,(журн.тип.) – қаржыға, бизнеске, іскерлікке, биржаға, халықаралық бағамдарға, танымал банктердің жағдайын қадағалауға, жалпы саудаға, ақшаға қатысты кез келген мәселелер төңірегінде мәліметтер жинақтап, халыққа ұсынатын журналистикадағы кәсіби сала. . Іскерлік журналистика өкілдері ұсынған мәліметтер мен ақпараттар билік басындағыларға және бизнес өкілдеріне жоспар құруға, жалпы аймақтық немесе халықаралық жағдайларды бағамдауға мүмкіндік береді. Іскерлік журналистика өз кезегінде журналистиканың екінші бір бағыты сары басылымдарға қарсы шығады. Іскерлік журналистиканың өкілдері бизнестегі жаңа өзгерістермен халықты таныстыра отырып, осы тақырып аясында болып жатқан түрлі оқиғалар мен жағдайларға баға беруге тырысады. Іскерлік журналистика бизнестің дамуына үлкен септігін тигізетін журналистиканың бірден-бір саласы. Дереккөздер
Спорттық журналистика

Спорттық журналистика ,(журн.тип.) – спорт тақырыбындағы оқиғалар мен жаңалықтарды ұсынатын журналистиканың бөлімі. . Спорттық журналистика әлемнің көптеген елдерінде жеке сала ретінде қарастырылады және спорт журналистерін дайындайтын ЖОО-да арнайы факультеттері бар. Онда болашақ спорт журналистін журналистикаға дайындаумен қатар спорттық ойындардың пайда болу, даму, қалыптасу тарихын оқыта отырып, спорт тақырыбына жазатын студенттерді дайындайды. Бүгінгі күні елімізде арнайы спорт журналистерін дайындайтын оқу орны жоқ. Дегенмен спорттық журналистикаға деген қазақ жастарының қызығушылықтары артып, спорт тақырыбында қалам тербеп жүрген жас журналистердің саны күннен-күнге молаюда. Дереккөздер
Ғылыми журналистика

Ғылыми журналистика — ғылыми тақырыптағы ақпараттар дайындаумен айналысатын журналистиканың саласы. Ғылыми журналистика көбінесе ғылыми зерттеу еңбектерін бәріне түсінікті, ұғынықты, жалпыхалықтық тілде, мағынасын өзгертпей халыққа ұсынумен сипатталады. Ғылыми журналистика медицина және экология тақырыптарын да қамтиды. Ғылыми тақырыптарды көбінесе өз саласын өте жақсы білетін, арнайы маманданған ғалымдар жазады. Дереккөздер
Жаңа журналистикa

Жаңа журналистикa (журн.тип.) – термин 1960-70 жылдардағы стилистикаға жатқызылады. . Сондай-ақ америка басылымдарындағы мақалалардың жазылуының баламалы техникасын сипаттайды. Жаңа журналистика терминін алғаш рет 1973 жылы Том Вулф қолданған болатын. Ұғым оның өзінің және Труман Капот, Хантер Томпсон, Норман Мейлер, Гэя Талезе, Джон Дидион секілді басқа да публицистердің мақалаларына қатысты айтылады. Дереккөздер